An Eisteddfod Vroadel eo ar vrudetañ, ha bez ez eo ar brasañ gouel sonerezh ha barzhoniezh en Europa. Eizhtez e pad, e kembraeg penn-da-benn eo, e penn-kentañ miz Eost e vez atav, ur bloaz en hanternoz ar vro, ar bloaz war-lerch er chreisteiz. Un deltenn a vez gant kement kevredigezh pe strollad zo er vro hag a labour e kembraeg, ha brezhonegerien a vez en-dro da deltenn Cymru-LLydaw.